**Forberedelse, KSD - opgavebeskrivelse**

|  |  |
| --- | --- |
| Navn: Udfør eftermåling på gevinstrealisering | Tema: Gevinstrealisering |
| Opgaven er valgfri | Opgave-ID: 3001.4000.0305 |
| Startdato: Fra 1 måned efter Go-live | Slutdato: 12 måneder efter Go-live |

**Mål:**

At se hvor tæt kommunen er på målopfyldelsen af de udvalgte indsats­områder samt eventuel justering af kommunens egen business case.

**Kvalitetskriterier:**

At eftermålingen gennemføres med samme udgangspunkt som base­line målingen, og således giver et retvisende billede af målopfyldelsen.

Hvis der er sket justeringer i forløbet, så der ikke findes en retvisende baselinemåling beskrives den estimerede usikkerhed i målingen.

**Beskrivelse:**

For at vurdere succesen med de iværksatte tiltag udføres en eftermå­ling på samme måde og med samme dataudtræk som baselinemålingen.

Brug tjeklisten – udfør eftermåling til gennemførsel af aktiviteten

Eftermålingen skal samtidig danne udgangspunkt for justeringer, hvis målopfyldelse ikke er realistisk ud fra de igangværende aktiviteter i handlingsplanen.

Hvis der i forløbet er gennemført justeringer af mål så baseline målin­gen ikke er retvisende drøftes dette med gevinstejer med henblik på at beskrive den eventuelle usikkerhed der kan være i tallene.

**Forudsætninger:**

Det forudsættes, at indsatsområder er prioriteret og der er udarbejdet en konkret handlingsplan. Der skal være gennemført baselinemålinger på de prioriterede områder.

**Metode og fremgangsmåde:**

De prioriterede indsatsområder løbes igennem for at se om der er sket justeringer. Justeringer kan forekomme for eksempel hvis best prac­tice ændrer sig i forløbet eller kommunen omorganiserer sygedagpen­gebehandlingen.

Når ovenstående vurdering er gennemført foretages eftermåling med det samme udgangspunkt som baselinemålingen i det omfang det er muligt.

Brug [tjeklisten – Udfør eftermåling](https://share-komm.kombit.dk/P020/Delte%20dokumenter/Tjekliste%20%20Udfør%20eftermåling.docx) til gennemførsel af aktivitet.

Projektlederen gennemfører nu eftermålingen med samme grundlag som baselinemålingen justeret med eventuelle ændringer jævnfør ovenstående.

Herefter indtastes den indsamlede data i [rammeværktøjets](https://share-komm.kombit.dk/P020/Delte%20dokumenter/Rammeværktøj%20til%20gevinstrealisering.xlsx) faner

Indtastning af eftermåling 1, 2 eller 3. Data overføres herefter automatisk til fanen Analyse og opsamling af data.

I fanen Analyse og opsamling af data sammenlignes baseline med eftermålingerne og resultatet kan sammenfattes og afrapporteres til gevinstejer og gevinstansvarlig.

Er målet ikke opnået planlægges en ny eftermåling og der igangsættes styringsaktiviteter jf. handleplan for gevinstopfyldning i rammeværktøjet.

Er målet opnået, effektueres gevinsten jf. ”handleplan for gevinst opfyldning” og ”Forudsætninger for gevinstrealisering” i [rammeværktøjet](https://share-komm.kombit.dk/P020/Delte%20dokumenter/Rammeværktøj%20til%20gevinstrealisering.xlsx)

Der bør afholdes korte månedlige status møder med sagsbehandlerne på sygedagpenge området, samt deltagelse fra KSD-projektleder på teammøder (5-10 minutter max) for at drøfte succeshistorier og/eller udfordringer i forhold til anvendelsen af KSD. Dette for at sikre at der kontakt og føling med evt. modstand mod forandringer eller udfordringer med systemet som skal adresseres til gevinstejer/gevinstansvarlig. – kommer med tilbagemeldinger på udfordringer og succeshistorier på møderne efter målingerne og på løbende status og teammøder.

**Resultat:**

Status på i hvilket omfang kommunen er nået i mål med gevinstrealise­ringen på de udvalgte områder. På baggrund af resultatet vurderes hvilke initiativer der eventuelt skal suppleres med for fuld målopfyldelse.

Styring af aktiviteter i forhold til hvorvidt målet er nået eller ej.

Igangsættelse af realisering af gevinster fra gevinstejer ved målopfyldelse

**Involverede parter:**

KSD-projektleder i kommunen  
Gevinstejer for KSD projektet i kommunen effektuerer gevinster ved mål opfyldelse.

Gevinstansvarlig igangsætter aktiviteter med fokus på forandringsinitiativer hvis målet ikke opfyldes.

Superbrugere på KSD leverer tilbagemeldinger på udfordringer og succeshistorier på møderne i forhold til eftermålingerne.

Sagsbehandlere i Ydelsescentret leverer løbende tilbagemeldinger på udfordringer og på månedlige status og teammøder.

**Udfører:**

KSD-projektleder i kommunen  
Projektejer for KSD-projektet i kommunen

**Bilag:**

* [Tjekliste – Udfør eftermåling](https://share-komm.kombit.dk/P020/Delte%20dokumenter/Tjekliste%20%20Udfør%20eftermåling.docx)
* [Rammeværktøj for gevinstrealisering](https://share-komm.kombit.dk/P020/Delte%20dokumenter/Rammeværktøj%20til%20gevinstrealisering.xlsx) – fanerne:
  + SMART mål – sådan vil vi måle
  + Indsamling af data – type 1
  + Indsamling af data – type 2
  + Indtastning - Eftermåling 1
  + Indtastning - Eftermåling 2
  + Indtastning - Eftermåling 3
  + Analyse og opsamling af data
  + Handleplan for gevinstopfyldning
  + Forudsætninger for gevinstrealisering

**Versionshistorik:**

|  |  |  |  |
| --- | --- | --- | --- |
| **Version** | **Note** | **Initialer** | **Dato** |
| 1.0 |  | KMD | 17.5.2016 |